MINISTERSTVO OBRANY SR
Č. p.: seŠT/K-31/17-176						Výtlačok číslo:
      . novembra 2001							Počet listov:
                                                                                  	Prílohy : 1/

Štatút
komisie vlády Slovenskej republiky na vykonanie auditu
krízového manažmentu štátu

Čl. 1
Základné ustanovenie

Komisia vlády Slovenskej republiky na vykonanie auditu krízového manažmentu štátu (ďalej len „komisia“) je poradným orgánom vlády Slovenskej republiky na vykonanie auditu krízového manažmentu štátu na vrcholovej úrovni riadenia.

Čl.  2
Úlohy komisie

1.	Komisia vykoná overenie funkčnosti a schopnosti koordinácie činností jednotlivých krízových štábov rezortov v bezpečnostnom systéme Slovenskej republiky. 

2.	Spracuje správu o overení funkčnosti krízového manažmentu v bezpečnostnom systéme Slovenskej republiky a s navrhnutými opatreniami ju predloží vláde Slovenskej republiky.

Čl. 3
Zloženie komisie

1.	Predsedom komisie je štátny tajomník Ministerstva obrany Slovenskej republiky Jozef PIVARČI, vymenovaný vládou Slovenskej republiky.

2.	Podpredsedom komisie je štátny tajomník Ministerstva vnútra Slovenskej republiky. 

3.	Členovia komisie: 
a) štátny tajomník
b) štátny tajomník  ministerstva zahraničných vecí 
c) štátny tajomník ministerstva vnútra
d) štátny tajomník ministerstva hospodárstva
e) štátny tajomník ministerstva pôdohospodárstva
f) štátny tajomník ministerstva dopravy, pôšt a telekomunikácií
g) štátny tajomník ministerstva zdravotníctva
h)štátny tajomník ministerstva financií
i) štátny tajomník ministerstva práce sociálnych vecí a rodiny
j) štátny tajomník ministerstva životného prostredia
     	k) štátny tajomník ministerstva spravodlivosti

a 

l) zástupca Správy štátnych hmotných rezerv
m) zástupca Štatistického úradu
n) zástupca Úradu jadrového dozoru
p) zástupca Úradu vlády Slovenskej republiky. 

Čl. 4
Zásady 

Komisia overí súlad medzi existujúcim stavom krízového manažmentu štátu na vrcholovej úrovni riadenia a  potrebami spoločnosti na predchádzanie a riešenie ohrozenia bezpečnosti Slovenskej republiky s dôrazom na zmeny v bezpečnostnom prostredí.

Čl. 5
Práva a povinnosti

1.	Predseda komisie riadi činnosť komisie a zodpovedá za jej činnosť vláde Slovenskej republiky. Na splnenie čiastkových úloh môže zriaďovať pracovné skupiny, pričom  vymenúva a odvoláva ich členov.

2.	Podpredseda komisie zastupuje predsedu počas jeho neprítomnosti v rozsahu, ktorým ho predseda komisie poverí.

3.	Členovia komisie sú povinní zúčastniť sa na rokovaní komisie. Predkladajú komisii návrhy a podieľajú sa na jej rozhodovaní. V prípade neprítomnosti písomne poveria svojho zástupcu účasťou na rokovaní komisie.

4.	Tajomník komisie
a)	zabezpečuje vyhotovenie záznamu zo zasadnutia komisie,
b)	riadi činnosť sekretariátu komisie.

Čl. 6
Rokovanie komisie

1.	Komisiu zvoláva a riadi predseda komisie.

2.	Komisia rokuje a prijíma rozhodnutia spravidla na základe písomných podkladov predložených jednotlivými členmi. Jej rozhodnutia sa prijímajú hlasovaním. Rozhodnutie je platné, ak zaň hlasovala nadpolovičná väčšina prítomných členov komisie.

3.	Na rokovaní komisie sa podľa potreby zúčastňujú aj ďalší prizvaní odborníci, o čom rozhoduje predseda komisie.

4.	Z každého rokovania vyhotoví tajomník komisie záznam, ktorý schvaľuje predseda komisie. Záznam sa zasiela každému členovi komisie.

5.	Rokovanie komisie je neverejné. Informovať verejnosť o zasadnutí komisie je oprávnený predseda a podpredseda komisie.

6.	Výdavky spojené s činnosťou v komisii a v pracovných skupinách sa členom  uhrádzajú z rozpočtových kapitol  príslušných ústredných orgánov štátnej správy.

7.	Organizačné, administratívne a technické práce spojené s činnosťou komisie zabezpečuje sekretariát komisie zriadený na Ministerstve obrany Slovenskej republiky.

Čl. 7
Záverečné ustanovenie

Tento štatút nadobudne účinnosť odo dňa schválenia vládou Slovenskej republiky.